open-index/open-wikipedia-markdown huggingface dataset:
Kompostelos Santjago katedra

**Santiago de Compostela** – populiariausia po Jeruzalės ir Romos šventyklų krikščionių piligrimų šventovė ankstyvaisiais viduramžiais, pastatyta Santjago de Komposteloje, Ispanijos šiaurės vakarų kampe.

Manoma, kad šio gerai išsilaikiusio viduramžių miesto katedroje, kape, po didžiuoju altoriumi, ilsisi Šv. Jokūbo (ispaniškai – Sant lago) palaikai. Jam apie 44 m. Jeruzalėje buvo nukirsta galva. Pasak legendos, kūnas buvo įdėtas į laivą be burių ir įgulos, tačiau stebuklingu būdu pasiekė Šiaurės Vakarų Ispaniją (dabar – Galisija). Ten jis buvo palaidotas ir pamirštas. Šventojo kapas vėl atrastas tik 810 metais nuošaliame Kompostelos mieste. Nuo tada ši vieta tapo piligrimystės meka, čia buvo pastatyta keletas ankstesnių bažnyčių. 977 m. musulmonų viziris al-Mansuras apiplėšė miestą. Po šio antpuolio buvo pradėta statyti didinga romaninio stiliaus katedra, verta saugoti šventojo palaikus.

## Architektūra ir istorija

Katedra puikiai matoma nuo artimiausios kalvos, esančios priešais miestą. Jos įspūdingi auksinio granito bokštai, smailės ir bokšteliai persmeigia horizontą. Katedrą supa senovinis Viduramžių miestas su daugybe siaurų vingiuotų gatvelių, arkadų, aikščių ir statulų. Viskas sukurta iš to paties medaus spalvos, kerpėmis apaugusio akmens. Dvi vienodos varpinės ir vakarinis fasadas – ispanų baroko pavyzdys, iškylantis virš milžiniškos Obradoiro aikštės. Jie buvo pristatyti 1747 metais Fernando de Casas y Novoa. Dvipusiai laiptai veda prie centrinio įėjimo. Už barokinio fasado yra autentiška katedra. Pastatyta apie 1077–1122 metus, ji visa yra romaninio stiliaus: su pusapskritėmis arkomis ir masyviais mūrais. Įeinama pro autentišką vakarinį fasadą, Šlovės portiką. Tai – romaninės skulptūros šedevras, pristatytas tarp 1166 ir 1188 metų, darbams vadovavo skulptorius Mateo. Portike vaizduojamos išraiškingos Kristaus ir apaštalų figūros. Šv. Jokūbas sėdi šalia Kristaus maldininko drabužiais. Taip pat – muzikantai ir netgi skulptūrų kūrėjas Mateo, prisiglaudęs centrinio pilioriaus pagrinde. Statybos darbams vadovavo prancūzai, todėl pastatas – tipiško prancūzų romaninio stiliaus plano. Katedra turi centrinę navą ir šonines navas, kurios įeina į transeptus. Išlenktas rytinis galas leidžia piligrimams lengviau pasiekti savo tikslą: puošnų šventojo relikvijorių, esantį už didžiojo altoriaus. Daug autentiško pastato išorės detalių buvo užmaskuotos ką nors pristatant ar atnaujinant. Tačiau Auksakalių portalas pietiniame transepte, datuojamas 1117 metais, duoda galimybę suprasti, kaip pastatas atrodė anais laikais.

Beveik kiekvieną dieną, po vidurdienio mišių, transepto viduje ant daugybės skriemulių pakabinamas milžiniškas sidabrinis smilkytuvas – Botafumeiro. Jį siūbuoja aštuoni kunigai, kol smilkytuvas pradeda judėti 25-30 metrų spinduliu ir beveik siekia katedros skliautus. Dabartinis smilkytuvas priskirtinas XIX amžiaus viduriui. Originalą pagrobė Napoleono kareiviai 1809 metais per žygį į Ispaniją.

## Nuorodos
* Šv. Jokūbo kelias
Gamtosauginių mokyklų programa

**Gamtosauginių mokyklų programa** – viena iš Aplinkosauginio švietimo fondo programų. Tai aplinkosauginio švietimo, aplinkosauginio valdymo ir sertifikavimo programa, skirta visų tipų mokykloms. Mokyklos už pasiekimus aplinkosaugos srityje apdovanojamos *Žaliąja vėliava*. 2005 – 2006 mokslo metais šioje programoje dalyvavo maždaug 15000 mokyklų, iš kurių apie 5000 mokyklų buvo apdovanota Žaliąja vėliava. Gamtosauginių mokyklų programa vykdoma 37 pasaulio valstybėse.

## Programos tikslai
Šia programa siekiama sudominti ir suvienyti jaunus žmones gamtosauginei veiklai. Jos tikslas – ugdyti moksleivių sąmoningumą aplinkosaugos srityje, atkreipti jaunosios kartos dėmesį į neigiamas ekonominės plėtros pasekmes; derinant klasės, mokyklos ir bendruomenės veiksmus, sukurti aplinkosauginio valdymo sistemą, gerinančią mokyklos ir jos aplinkos padėtį. Ši programa skatina mokinius imtis pagrindinio vaidmens, įgyvendinant praktinius programos reikalavimus. Tokiu būdu Gamtosauginių mokyklų programa į aplinkosauginę veiklą įtraukia ne tik moksleivius, mokytojus, aptarnaujantį mokyklos personalą, bet ir šeimas bei vietinę bendruomenę.

## Programos uždaviniai

Programos esmę sudaro 7 elementai, kuriuos turi įgyvendinti kiekviena mokykla, siekianti Žaliosios vėliavos apdovanojimo. Tie elementai, dar vadinami septyniais žingsneliais, yra tokie: įkurti mokyklos gamtosauginį komitetą; atlikti aplinkosauginį auditą mokykloje, parengti ir įgyvendinti veiksmų planą; atlikti veiklos įvertinimą, integruoti gamtosaugą į mokymosi procesą; įtraukti visą mokyklos bendruomenę; sukurti gamtosauginį kodeksą.

## Lietuvoje

Lietuvoje Gamtosauginių mokyklų programa pradėta įgyvendinti 2004 metais. Tuomet programoje dalyvavo 12 mokyklų, 10 iš jų buvo apdovanotos Žaliąja vėliava. 2006 metais Lietuvoje Žaliąja vėliava buvo apdovanotos 34 mokyklos. 2006 – 2007 mokslo metais šioje programoje dalyvavo virš 60 Lietuvos mokyklų.

„Gamtosauginių mokyklų programą“ Lietuvoje koordinuoja oficialus tarptautinio Aplinkosauginio švietimo fondo atstovas – visuomeninė organizacija „Lietuvos žaliųjų judėjimas“. Programos įgyvendinimą Lietuvoje prižiūri Nacionalinė Gamtosauginių mokyklų programos taryba, kuri sprendžia, ar mokykla nusipelnė gauti Žaliąją vėliavą, taip pat renka įvairių konkursų laimėtojus.
		
## Nuorodos
*http://www.eco-schools.org
*http://mokykla.zalieji.lt
Hans Jenny

**Hansas Dženis** (, 1904 m. rugpjūčio 16 d. – 1972 m. birželio 23 d.) – mokslininkas, gydytojas, filosofas, dailininkas, pianistas. Labiausiai žinomas kaip garso bangų vizualios raiškos tyrinėtojas, šiai sričiai suteikęs kimatikos pavadinimą.

## Biografija
Gimė Bazelyje, Šveicarijoje. Prieš imdamasis gydytojo praktikos po medicinos studijų, jis ketverius metus studijavo mokslus Rudolfo Štainerio mokykloje Ciuriche. H. Dženis buvo antroposofas, austrų filosofo ir mistiko Rudohfo Štainerio sekėjas.

## Tyrimai kimatikos srityje
Kimatikos srityje H. Dženis tęsė ankstesnių mokslininkų – Ernst Chladni (XVIII a.), Margaret Watts-Hughes (XIX a.) – pradėtus garso „paveikslų" tyrimus.

1967 m. H. Dženis parašė pirmąjį knygos "Kimatika: bangų reiškinių tyrinėjimas" tomą. Antrasis tomas išleistas 1972 m., praėjus metams po jo mirties. Šioje knygoje aprašytas ir iliustruotas garso bangų vibracijos poveikis skysčiams, birioms medžiagoms. Autorius padarė išvadą, kad „tai nėra nevaldomas chaosas; tai yra dinamiškas, tačiau tvarkingas raštas”.

Plokščių ir membranų vibracijai sukelti H. Dženis naudojo kristalų vibratorius bei savo paties išrastą tonoskopą. Tonoskope kvarco smiltys paskleidžiamos ant juodos 60 cm skersmens būgno membranos. Membranos vibracija sukeliama garsiai dainuojant per kartoninį vamzdį. Veikiamos garso smiltys suformuoja simetriškų formų ornamentą. Žemi tonai kuria gana paprastą ir aiškų paveikslą, aukštesni tonai kuria sudėtingesnius ornamentus.

Tyrimams H. Dženis naudojo stovinčiąsias bangas, pjezoelektrinius stiprintuvus ir kitus metodus bei medžiagas. Jis pastebėjo, kad senovės hebrajų ir Sanskrito balsių garsas smėlyje suformuodavo tų garsų rašmenis (raides); šiuolaikinių kalbų garsai tokio rezultato nedavė.

H. Dženio darbai padarė įtaką amerikiečių ekeperimentinės muzikos kompozitoriui Alvin Lucier ir, kartu su Ernsto Chladnio kimatikos darbais, buvo panaudoti kuriant kompoziciją "Queen of the South" (Pietų Karalienė). H. Dženio darbą tęsė "Center for Advanced Visual Study" (Pažangių vizualinių studijų centras).

Remdamasis H. Dženio darbais, fotografas Aleksandras Lotervaseris fiksavo vandens paviršiuje susidarančius vaizdus, vandenį veikiant garsu, įskaitant ir kompozitorių muziką.

## Bibliografija
* 1954 m. *Der Typus* (Tipas), Morfologijos studija
* 1962 m. *Das Gesetz der Wiederholung* (Pasikartojimo dėsniai)
* 1967 m. *Kymatic* (Kimatika), 1 tomas
* 1972 m. *Kymatic* (Kimatika), 2 tomas

## Taip pat skaitykite
* Kimatika
L'Arc~en~Ciel

**L’Arc~en~Ciel** (,  'vaivorykštė') – populiari Japonijos roko grupė, suformuota 1991 m. Grupė pardavė daugiau kaip 15 milijonų albumų, 30 milijonų vienetų žaidimų, ir milijonus kitų vienetų, tokių kaip video. Jie yra įvertinti 58 numeriu Japonijos geriausių 100 muzikantų sąraše.

## Nariai
* Hyde – vokalas, gitara
* Tetsuya – bosinė gitara, pritariamasis vokalas
* Ken – gitara, pritariamasis vokalas
* Yukihiro – būgnai

## P’unk~en~Ciel
P’unk~en~Ciel yra L’Arc~en~Ciel alternatyva (line-up/coverband). Sukurta 2004 m., Hyde perima gitarą, Ken – būgnus, Yukihiro groja bosine gitara, o Tetsu – vokalą. P’unk~en~Ciel dainos skamba labiau pankiškai ir jų muzika yra paprastai sunkesnė ir greitesnė su skirtingu tonu dėl Tetsu vokalo. Hyde dažnai dėvi piratinį raištį ant savo kairiosios akies P’unk~en~Ciel renginiuose, ir žinoma, kad Yukihiro dėvi dujokaukę.

## Diskografija
* *[[Dune]]* (1993)
* *[[Tierra]]* (1994)
* *[[Heavenly]]* (1995)
* *[[True]]* (1996)
* *[[Heart]]* (1998)
* *[[Ark]]* (1999)
* *[[Ray]]* (1999)
* *[[Real]]* (2000)
* *[[Smile]]* (2004)
* *[[Awake (L'Arc~en~Ciel albumas)|Awake]]* (2005)
* *[[Kiss]]* (2007)
* *[[Butterfly]]* (2012)

## Šaltiniai

## Nuorodos
*
John Henry Schwarz

**John Henry Schwarz** (*Džonas Henris Švarcas*, g. 1941 m. lapkričio 22 d.) – JAV fizikas teoretikas. Vienas pagrindinių superstygų teorijos vystytojų pasaulyje.

## Biografija

Džonas Švarcas gimė Šiaurės Adamse, Masačusetse (JAV). 1962 m. baigė matematikos bakalauro studijas Harvardo koledže, o 1966 m. Kalifornijos Berklio universitete gavo mokslų daktaro laipsnį. 1996–1972 m. dirbo Prinstono universitete, vėliau atvyko į Kalifornijos technologijų institutą ir ten dirba iki šiol.

## Žymūs pasiekimai

Kelerius metus buvo vienas iš nedaugelio fizikų, kurie gvildeno stygų teoriją kaip vieną iš perspektyviausių kvantinės gravitacijos teorijų. 1984 m. jo darbas su Michael Green apie anomalijos panaikinimą I tipo stygų teorijoje privedė prie taip vadinamos pirmosios superstygų revoliucijos, kuri padėjo atkreipti daugelio pasaulio fizikų teoretikų dėmesį į merdinčią stygų teoriją.

### Apdovanojimai

1989 m. D. Švarcas apdovanotas Tarptautinio teorinės fizikos centro Dirako medaliu. 2002 m. – Amerikos fizikų draugijos Dannie Heineman matematinės fizikos prizu.

## Šaltiniai

## Nuorodos

* Oficiali svetainė Kalifornijos technologijų institute
Teorinė fizika

**Teorinė fizika** – fizikos šaka, kuri matematiniais modeliais ir fizikinėmis abstrakcijomis stengiasi paaiškinti fizikinius reiškinius, priešingai negu eksperimentinė fizika, kuri naudoja eksperimentinius įrankius aiškinant pasaulio dėsnius. Teorinės fizikos pagrindas yra matematinė fizika.

Teorinės fizikos atsiskyrimas nuo eksperimentinės fizikos prasidėjo Makso Planko laikais, jis buvo pirmasis žymus fizikas nedaręs jokių eksperimentų.

Šiuolaikinė teorinė fizika siekia suvienyti teorijas ir paaiškinti įvairius reiškinius – nuo kosmologijos iki dalelių fizikos, – idant galėtume suprasti Visatą.

Keli teorinės fizikos pavyzdžiai:
* Bendroji reliatyvumo teorija
* Dalelių fizika
* Klasikinė mechanika
* Kvantinė elektrodinamika
* Kvantinė mechanika
* Kvantinė lauko teorija
* Tamsioji materija
* Specialioji reliatyvumo teorija
* Standartinis modelis
* Superstygų teorija
* Termodinamika

### Žymiausi fizikai teoretikai


* Galilėjus (1564–1642)
* Christianas Heigensas (1629–1695)
* Izaokas Niutonas (1643–1727)
* Leonardas Oileris (1707–1783)
* Joseph Louis Lagrange (1736–1813)
* Pjeras Simonas Laplasas (1749–1827)
* Joseph Fourier (1768–1830)
* Nicolas Léonard Sadi Carnot (1796–1842)
* William Rowan Hamilton (1805–1865)
* Rudolf Clausius (1822–1888)
* Džeimsas Klarkas Maksvelas (1831–1879)
* J. Willard Gibbs (1839–1903)
* Liudvigas Bolcmanas (1844–1906)
* Hendrik A. Lorentz (1853–1928)
* Henris Puankarė (1854–1912)
* Nikola Tesla (1856–1943)
* Maksas Plankas (1858–1947)
* Albertas Einšteinas (1879–1955)
* Milutin Milanković (1879–1958)
* Emmy Noether (1882–1935)
* Maksas Bornas (1882–1970)
* Nilsas Boras (1885–1962)
* Ervinas Šriodingeris (1887–1961)
* Louis de Broglie (1892–1987)
* Satyendra Nath Bose (1894–1974)
* Wolfgang Pauli (1900–1958)
* Enrikas Fermis (1901–1954)
* Verneris Heizenbergas (1901–1976)
* Polis Dirakas (1902–1984)
* Eugene Wigner (1902–1995)
* Robertas Openheimeris (1904–1967)
* Sin-Itiro Tomonaga (1906–1979)
* Hideki Yukawa (1907–1981)
* John Bardeen (1908–1991)
* Lev Landau (1908–1967)
* Anatoly Vlasov (1908–1975)
* Nikolay Bogolyubov (1909–1992)
* Subramanjanas Čandrasekaras (1910–1995)
* Ričardas Feinmanas (1918–1988)
* Julian Schwinger (1918–1994)
* Feza Gursey (1921–1992)
* Chen Ning Yang (1922–)
* Freeman Dyson (1923–)
* Gunnar Källén (1926–1968)
* Abdus Salam (1926–1996)
* Murray Gell-Mann (1929–)
* Riazuddin (1930–)
* Roger Penrose (1931–)
* George Sudarshan (1931–)
* Sheldon Glashow (1932–)
* Tom W. B. Kibble (1932–)
* Steven Weinberg (1933–)
* Gerald Guralnik (1936–)
* C. R. Hagen (1937–)
* Leonard Susskind (1940–)
* Michael Berry (1941–)
* Stivenas Hokingas (1942–2018)
* Alexander Polyakov (1945–)
* Gerardus 't Hooft (1946–)
* Jacob Bekenstein (1947–)
* Bertrand Halperin (1950–)
* Robert Laughlin (1950–)
* Edwardas Vitenas (1951–)
* Savas Dimopoulos (1952–)
* Lee Smolin (1955-)
* Brian Greene (1963-)



## Šaltiniai

## Nuorodos

* Teorinės fizikos datos  
* Electronic Journal of Theoretical Physics
Antroji Marinidų dinastijos krizė

1372 m. po Azizo I-jo mirties šalyje įsigalėjo anarchija. Į Maroko sultono sostą buvo paskirtas Azizo I-jo sūmus Mahometas IV Abu Zaijanas, kuris dar buvo labai jaunas ir jo vardu valdė viziriai. Būdamas šešerių 1373 m. Mahometas IV-is mirė.

1374 m. Nasidų dinastijos Granados sultono Mahometo V-jo (Muhammed V, Sultan of Granada) pastangomis, sostą užėmė Ali II sūnus Abu l-Abasas Achmadas. Po dešimties valdymo metų, to paties Granados sultono pastangomis, 1384 m. Abu l-Abasas Achmadas buvo ištremtas, o jo viziris nužudytas.

Valdžią perėmė viziris Ibn Masjis, kuris valdė prie trijų marionetinių sultonų:
* prie Abu Inano Fariso sūnaus Abu Fariso Musos (g. nežinoma – m. 1387 m.);
* prie Abu l-Abaso Achmado sūnaus Mahometo V-jo;
* prie Ali I Abdal Hasano anūko Mahometo VI-jo Alvatiko.

1387 m. Abu l-Abasas Achmadas grįžo į valdžią, liepė suimti ir teisti vizirį Ibn Masjį. Kuriam laikui šalyje įsiviešpatavo taika. 1393 m. sultonas Abu l-Abasas Achmadas mirė.

## Nuorodos
* ''Istorinis žodynas'' ;
* ''Musulmonų vadovai''.
Žaliojo rakto programa

**Žaliojo rakto programa** – viena iš Aplinkosauginio švietimo fondo vykdomų programų. Tai tarptautinė programa, skirta viešbučiams, svečių namams, konferencijų ir poilsio centrams, kempingams, vasarnamiams, restoranams, kaimo turizmo sodyboms.

## Programos tikslai ir kriterijai

„Žaliojo rakto“ programa siekiama keisti turizmo organizatorių ir dalyvių elgesį bei skatinti juos rūpintis aplinka. Šios programos nauda turizmo sektoriaus įmonėms – mažesnės išlaidos vandeniui, energijai, atliekų tvarkymui, švaresnė aplinka bei geresnis įvaizdis klientų atžvilgiu.

Šios programos kriterijai vienija tris pagrindines sritis: aplinkosauginio valdymo, komunikacijos ir mokymų bei techninių reikalavimų. Reikalaujama turėti parengtą aplinkosaugos politiką, tikslų bei veiksmų planus, įtraukti svečius bei darbuotojus į aplinkosauginę veiklą. Tam, kad įgyvendintų techninius kriterijus, programos dalyvis turi tvarkyti atliekas, mažinti vandens bei energijos sąnaudas, pasirinkti tinkamas valymo ir plovimo priemones.

## Istorija
Įgyvendinus aplinkosauginius reikalavimus, dalyviui vieneriems metams suteikiamas diplomas. Programos dalyviai kasmet iš naujo turi įrodyti, jog atitinka jiems keliamus reikalavimus.

„Žaliojo rakto“ programa buvo pradėta vykdyti Danijoje 1994 m. Šiuo metu daugiau nei 1800 dalyvių 29 šalyse apdovanoti Žaliojo rakto programos diplomais.

## Lietuvoje

Lietuvoje 2003 metais viešbutis „Baltpark“ Vilniuje apdovanotas Žaliojo rakto diplomu. Įgyvendinat programos reikalavimus, viešbutyje buvo paruoštas ir įvykdytas darbuotojų mokymo planas, nustatytos nerūkymo zonos, pakeisti buitinės chemijos, biuro ir buitinio popieriaus tiekėjai, rankšluosčių keitimo kambariuose tvarka, pradėtos naudoti A klasės efektyvumo lemputės, sudarytos sąlygos rūšiuoti atliekas, atsisakyta higienos priemonių, įpakuotų vienkartinėse pakuotėse. 2004 – 2007 metais „Baltpark“ viešbučiai Vilniuje ir Klaipėdoje (dabar jau „Reval Inn Vilnius“ ir „Reval Inn Klaipėda“) bei viešbutis „Reval Hotel Lietuva“ kasmet apdovanoti Žaliojo rakto diplomais. 2007 metais „Žaliojo rakto“ diplomais apdovanotos ir keturios kaimo turizmo sodybos.

## Nuorodos
* Žaliojo rakto programos tinklalapis
Jaunieji aplinkos reporteriai

**Jaunųjų aplinkos reporterių programa** – viena iš Aplinkosauginio švietimo fondo vykdomų programų. Ji skirta vidurinių mokyklų moksleiviams ir mokytojams. Programoje dalyvaujantys mokiniai tyrinėja įvairias aplinkosaugos problemas bei ruošia ir skelbia apie tai straipsnius, fotografijas.

## Veikla

Kiekviena programoje dalyvaujanti grupė turi apsibrėžti savo tyrimo objektą vietiniu aplinkosaugos lygiu. Nustatytos šešios pagrindinės tyrimų temos: žemės ūkis, miestai, pakrantės zona, energija, atliekos ir vanduo. Kiekvieno projekto tikslas – pateikti teisingą informaciją vietos bendruomenei.
 
Jaunųjų aplinkos reporterių tinklui priklausantys moksleiviai ruošia bei skelbia straipsnius ir fotografijas apie aplinką. Jaunieji reporteriai programos internetinėje svetainėje pateikia informaciją apie savo projektus, straipsnius ir fotografijas. Kiekvienais metais tarptautinė šios programos taryba apdovanoja geriausių metų straipsnių ir fotografijų autorius.

## Lygiai

Programa turi du veiklos lygius. Didesnis dėmesys skiriamas vietinio lygmens tyrimams, kuriais siekiama geriau suprasti, kaip aplinkosaugos klausimai yra susiję su darniu vystymusi ir globalinėmis problemomis. Platesnį mastą vietiniu lygiu vykdomas projektas įgauna tuomet, kai bendradarbiaujama su kitų šalių programos dalyviais.

## Dalyviai

Šiuo metu „Jaunųjų aplinkos reporterių“ programos veikloje dalyvauja Kipro, Graikijos, Maroko, Švedijos, Belgijos, Airijos, Norvegijos, Turkijos, Danijos, Italijos, Portugalijos, Didžiosios Britanijos, Estijos, Islandijos, Rumunijos, Prancūzijos, Latvijos ir Ispanijos mokyklų moksleiviai.

Programoje pradeda dalyvauti ir Lietuvos mokyklos.

## Išnašos

## Nuorodos
* Oficialus Jaunųjų aplinkos reporterių programos tinklalapis
Europos neįgaliųjų forumas

**Europos neįgaliųjų forumas** () – tarptautinė pelno nesiekianti nevyriausybinė organizacija, įkurta 1997 metais ir atstovaujanti daugiau nei 50 milijonų Europos Sąjungos neįgaliųjų. Organizacija siekia, kad Europos Sąjungoje neįgalieji turėtų tokias pat teises, kaip ir sveikieji, kovoja prieš neįgaliųjų diskriminaciją, dirba, kad jiems būtų garantuotos prigimtinės žmogaus teisės. EDF aktyviai dalyvauja politiniame Europos Sąjungos (ES) gyvenime.

## Veiklos sritys

Europos neįgaliųjų forumas ypatingą dėmesį skiria ryšių su būsimų ES šalių neįgaliųjų organizacijomis užmezgimui. Tuo siekiama sustiprinti neįgaliųjų judėjimą visoje Europoje. Europos Taryba EDF yra suteikusi konsultanto statusą. EDF iniciatyva 2003 metai Europoje paskelbti neįgaliųjų metais.
EDF numato, ateityje tinkama linkme nukreipti su neįgaliųjų gyvenimu besisiejančią Europos Sąjungos politiką ir iniciatyvas.

Svarbiausi EDF veiklos barai: žmogaus teisės, transportas, antidiskriminacija, informacinė visuomenė, socialinė atskirtis, įdarbinimas, švietimas, jaunimo reikalai, sportas, profesinis mokymas ir kt
 
## Struktūra

Europos neįgaliųjų forumo darbas organizuojamas remiantis demokratine ir skaidria atstovaujama struktūra. Visas neįgaliųjų organizacijas, negalinčias savarankiškai kovoti už savo teises, stengiamasi įtraukti į EDF veiklą ir jas atstovauti. Daugelis EDF narių yra tinklinės organizacijos, veikiančios europiniu ir nacionaliniu lygmeniu, bei į savo veiklą įtraukiančių daug regioniniu ar vietiniu mastu dirbančių organizacijų. EDF narius galima suskirstyti į tris grupes:

* Nacionalinės neįgaliųjų tarybos iš 25 Europos Sąjungos valstybių narių, taip pat iš Islandijos bei Norvegijos. Tai nepriklausomos neįgaliųjų platformos, įtraukiančios labiausiai pažeidžiamas grupes kiekvienoje šalyje.
* Europinės organizacijos, atstovaujančios įvairių neįgaliųjų grupių interesus.
|Neįgaliųjų nevyriausybinės organizacijos.

EDF nariai, pagal statusą organizacijoje, dalinami į keturias kategorijas:

* Visiški (tikrieji) nariai;
* Eiliniai nariai;
* Nariai stebėtojai;
* Asocijuoti nariai.

## Valdymas

EDF valdymo organai yra:

* Kasmetinė Generalinė Asamblėja yra aukščiausias EDF organas, kuris numato organizacijos tikslus ir veiklas.
* Direktorių Taryba – organas, stebintis valdymo organų ir administracijos darbą.
* Vykdomasis komitetas – organas, renkamas Direktorių Tarybos ir atsakingas už kasdieninę politiką ir darbo programos įgyvendinimą.

Europos neįgaliųjų forumą atstovauja organizacijos prezidentas, kurį ketverių metų kadencijai renka kasmetinė Generalinė Asamblėja. Dabartis Europos neįgaliųjų forumo prezidentas - Yannis Vardakastanis.

## Nuorodos

* Oficiali svetainė
Fenikso salos

**Fenikso salos** () – salynas Ramiajame vandenyne, Okeanijoje, viena iš trijų Kiribatį sudarančių salų grupių. Beveik visos salos, išskyrus Kantono salą (41 gyv., 2005 m.) yra negyvenamos. Salyną sudaro 8 atolai, užimantys 28 km². Dar dvi salos ir keturi rifai priklauso JAV.

## Istorija

Nors salose Melanezijos keliautojai lankėsi ne kartą, buvo įkūrę gyvenvietes, bet salas vėliau apleido. XIX a. tarp Fenikso salų dažnai plaukiodavo banginių medžiotojai. Tuo laikotarpiu europiečiai atrado daugelį salyno atolų. Į Fenikso salas pretenzijas pareiškė JK, tačiau Beikerio ir Houlando salas aneksavo JAV. 1938–1940 m. bandyta į Fenikso salyną atkelti gyventojus iš tankiai apgyvendintų Gilberto salų, tačiau dėl nepalankių sąlygų salos vėl greit apleistos.

## Salos
}
|- style="background: #FFF;"
| Enderberio sala ||align="right"| 5,1 ||align="right"| 0,6* || 
|- style="background: #FFF;"
| Birnio sala ||align="right"| 0,2 ||align="right"| 0,02* || 
|- style="background: #FFF;"
| Mak Kyno sala ||align="right"| 0,4 ||align="right"| 0,2* || 
|- style="background: #FFF;"
| Ravakis (*Fenikso sala*) ||align="right"| 0,5 ||align="right"| 0,5 || 
|- style="background: #FFF;"
| Manra (*Sidnėjaus sala*) ||align="right"| 4,4 ||align="right"| 2,2* || 
|- style="background: #FFF;"
| Orona (*Hūlo sala*) ||align="right"| 3,9 ||align="right"| 30 || 
|- style="background: #FFF;"
| Nikumaroro (*Gardnerio sala*) ||align="right"| 4,1 ||align="right"| 4 || 
|- style="background: #CCC;"
| **Fenikso salos ([[Kiribatis]]) ||align="right"| 27,6 ||align="right"| 84,5 ||
|-
| style="background: #EEE;" colspan="5" align="center"|
**Povandeniniai koraliniai rifai**
|- style="background: #FFF;"
| [[Vinslou rifas]] ||align="right"| – ||align="right"| 1 || 
|- style="background: #FFF;"
| [[Karondelė rifas]] ||align="right"| – ||align="right"| ? || 
|-
| style="background: #EEE;" colspan="5" align="center"|
**JAV teritorijos'''
|- style="background: #FFF;"
| Beikerio sala ||align="right"| 1,6 ||align="right"| – || 
|- style="background: #FFF;"
| Houlando sala ||align="right"| 1,8 ||align="right"| – || 
|-
| colspan="5" align="left"|*Lagūnų plotai, pažymėti žvaigždute įtraukti į bendrą atolo plotą, kadangi lagūnos nesusisiekia su vandenynu.
|}
Banaba

**Banaba** (), **Ošeno sala** (*Ocean Island*) – sala Kiribatyje, Gilberto salose. Tai vienintelė Kiribačio sala, kuri nėra atolas. Banabos plotas 5 km², aukštis iki 81 m (aukščiausia šalies vieta). Banaba, kartu su Nauru ir Makatea yra Ramiojo vandenyno salos, kuriose buvo išgaunami fosfatai.

Pasak Banabos legendų, salą apgyvendino *Ta Aka* klano melaneziečiai. Tik vėliau čia atsikraustė žmonės iš Kiribačio. 1900 m. prasidėjo fosfatų trąšoms gaminti gavyba. Ji truko iki 1979 m. Dėl gavybos nuniokota 90 % salos paviršiaus. 1942–1945 m. Banabą buvo okupavusi Japonija. Po 1945 m. britų pareigūnai, valdę salą, daugumą salos gyventojų iškeldino į Rabi salą, kuri dabar priklauso Fidžiui. Kasyboms pasibaigus, dalis gyventojų grįžo į Banabą. 2001 m. saloje gyveno ~200 gyventojų (Anterino, Umvos, Tabevos kaimuose).

Banaba politiniu atžvilgiu yra unikali. Nors sala priklauso Kiribačio valstybei, ji yra administruojama iš Fidžiui priklausančios Rabi salos, kurioje gyvena išeivių iš Banabos diaspora. Už salos valdymą atsakinga Rabio vyresniųjų taryba. Tiek Rabio taryba, tiek Fidžio vyriausybė ne kartą derėjosi su Kiribačiu dėl salos perleidimo Fidžiui, tačiau susitarimo pasiekti nepavyko. Banabos salos gyventojai netgi skatinami pasiskelbti nepriklausomybę, kadangi Kiribatis planuoja vėl pradėti fosfatų gavybą.
Emiliano Zapata

**Emilianas Sapata Salasaras** (1879 m. rugpjūčio 8 d. – 1919 m. birželio 10 d.) buvo pagrindinė figūra Meksikos revoliucijoje, kuri prasidėjo 1910, ir kuri pradžioje buvo nukreipta prieš prezidentą Porfirijų Diasą. Jis suformavo svarbią revoliucinę jėgą, Pietų išlaisvinimo kariuomenę, ir jai vadovavo.

## Galerija

Vaizdas:Emiliano Zapata - LOC.jpg|
Vaizdas:Euphemio y Emiliano Zapata.jpg|Eufemio ir Emiliano Zapata
Vaizdas:116.- MIX-3.2.56.0001 - Emiliano Zapata.tif|
Kiprijanas Kondratavičius

**Kiprijanas (Ciprijonas) Kondratavičius** (*Киприан Антонович Кондратович*, 1858 m. balandžio 15 d. Zinevičiai, Lydos pavietas – 1932 m. spalio 31 d. Gardinas, Lydos pavietas) – Rusijos, Baltarusijos ir Lietuvos karinis veikėjas. Rusijos imperijos kariuomenės infanterijos generolas.

## Biografija
Nesantuokinis sūnus pavieto teisėjo grafo Jurijaus Trubeckojaus ir dvarininkaitės Zinaidos Zaleskajos, kuriai vėliau ištekėjus už bajoro Kondratavičius ir Kiprijonas įgijo šią pavardę. Tačiau ir vaikystėje, ir besimokant Lydos bajorų mokykloje jį rėmė Trubeckojai.

Nuo 1875 m. gegužės 7 d. tarnavo Rusijos imperijos kariuomenėje Vilniuje. 1884 m. baigė Sankt Peterburgo Generalinio štabo akademiją. 1904–1905 m. Japonijos-Rusijos karo dalyvis, brigados vadas, 1905 m. generolas-leitenantas. Per Pirmąjį pasaulinį karą dalyvavo Rusijos aferoje Rytų Prūsijoje. Jo vadovaujamą Rusijos kariuomenės XXIII korpusą 1914 m. rugpjūčio 28 d. Tanenbergo mūšyje sumušė vokiečių kariuomenė, kuriai vadovavo Paulis fon Hindenburgas ir Erichas Liudendorfas. Iš 150 000 karių dviejų Rusijos armijų, kurioms vadovavo Pavelas Ranenkampfas ir Aleksandras Samsonovas, 30 000 žuvo, 95 000 pateko į nelaisvę. Rugsėjo 2 d. atleistas iš pareigų.

Po 1917 m. spalio perversmo Rusijoje 1918 m. dalyvavo kuriant Baltarusijos Liaudies Respublikos valdžios institucijas. 1918 m. atvyko į Lietuvą. 1918 m. lapkričio mėn. Ministras pirmininkas ir krašto apsaugos ministras Augustinas Voldemaras jį paskyrė krašto apsaugos viceministru. Su jo protekcijomis į Apsaugos štabą priimta daug rusų karininkų, štabas dirbo neorganizuotai. Kai Sovietų Rusijos kariuomenė ėmė kelti grėsmę Lietuvai, jis siūlė vyriausybę ir Apsaugos štabą perkelti į Gardiną. 1918 m. gruodžio 24 d. atleistas iš pareigų, išvyko į Lenkiją.

## Šaltiniai
Toyota Paseo

**Toyota Paseo** (Japonijoje ir kai kuriuose regionuose pardavinėta ***Toyota Cynos*** pavadinimu) - automobilis, pradėtas gaminti 1991 metais. Tai kompaktinės klasės automobilis su dviejų durų kupė. Paseo gamybai buvo naudojama Toyota Tercel modelio bazė.

Dvi Paseo kartos gamintos iki 1999 metų. Vėliau šį modelį pakeitė Toyota Echo. Paseo gamybai panaudota daug dalių, tinkančių kitiems Toyota modeliams, pvz., Starlet, Cynos ir Tercel. 

## Pirmoji karta
Gaminta 1991 - 1996 metais, buvo skirta daugiausia Jungtinių Valstijų rinkai. 

Techniniai duomenys: 
* Variklis: 5E-FE 14, 1497 kubinių centimetrų tūrio, 4 cilindrų 16 vožtuvų, benzininis. 
* Galia: 115 arklio galių, 135 niutonmetrų sukimo momentas. 
* Įsibėgėjimas iki 100 km/h: 9 s.
* Didžiausias greitis: 195 km/h.
* Automobilio svoris: 870 kg. 

## Antroji karta
Gaminta 1996 – 1999 metais. Nuo 1997 metų pradėtas gaminti ir su kabrioleto kėbulu. Pardavinėtas Europoje, Kanadoje ir Japonijoje. 
Techniniai duomenys: 
* Variklis: 5E-FE, 1497 kubinių centimetrų tūrio, 4 cilindrų 16 vožtuvų, benzininis. 
* Galia: 90 arklio galių, 130 niutonmetrų sukimo momentas. 
* Įsibėgėjimas iki 100 km/h: 10,9 s.
* Didžiausias greitis: 185 km/h.
* Automobilio svoris: 995 kg.
Enya

**Eithne Ní Bhraonáin** (pasaulyje žinoma kaip **Enya**, g. 1961 m. gegužės 17 d.) – Airijos dainininkė ir dainų autorė, keturiskart Grammy apdovanojimo laureatė, vieną kartą nominuota Oskarui.

Atlieka instrumentinę, Naujojo Amžiaus muziką. Dainas atlieka net dešimčia kalbų. Enya garsina tokie singlai kaip *„Orinoco Flow“, „Only Time“, „The Celts“, „Caribbean Blue“, „May It Be“„*. Daug melodijų panaudota filmuose, įvairiose laidose.

## Diskografija
* *Enya* (1987 m.)
* *Watermark* (1988 m.)
* *Shepherd Moons* (1991 m.)
* *The Celts* (1992 m.)
* *The Memory of Trees* (1995 m.)
* *Paint the Sky with Stars* (1997 m.)
* *A Day Without Rain* (2000 m.)
* *Amarantine* (2005 m.)
* *And Winter Came…* (2008 m.)
* *Dark Sky Island* (2015 m.)

## Nuorodos
*
Roninas

**Roninas** – samurajus, neturintis šeimininko. Roninai egzistavo feodalinėje Japonijoje 1185–1868 metais.

Roninais samurajai tapdavo nesugebėję apginti savo šeimininko (šiam žuvus) arba praradę savo šeimininko suteiktas pareigas ir globą. Tačiau roninai išsaugodavo samurajams suteiktas privilegijas nešioti du kardus, nebaudžiamam žudyti prastesnės kilmės žmones.

Pagal samurajų kodeksą (Bušido) netekęs savo šeimininko roninas turėdavo įvykdyti ritualinę žmogžudystę perskrosdamas sau pilvą (Harakiri). Neįvykdęs bušido reikalavimų roninas buvo atstumiamas ir pasmerkiamas patirti didelę gėdą. Netekę savo šeimininkų ir žemių nuskurdę kariai būdavo priversti klajoti, neretai susiburdavo į gaujas, užsiimančias plėšikavimu.
Kingmano rifas

**Kingmano rifas** () – didžiąja dalimi apsemtas, negyvenamas atolas Ramiajame vandenyne, Linijnių salų šiaurėje, pusiaukelėje tarp Havajų ir Amerikos Samoa. Kingmano rifas, kaip ir už 65 km esantis Palmyros atolas, yra JAV neinkorporuota teritorija, administruojama Vašingtono ir JAV jūrų laivyno. Rifas užima 60 km² plotą, tačiau tik mažas 0,01 km² plotą užimantis ruožas sudaro sausumą.

Rifą 1789 m. atrado kapitonas Edmund Fanning. 1853 m. rifą aprašė kapitonas W. E. Kingman. JAV oficialiai Kingmano rifą aneksavo 1922 m.
Jungtinių Tautų vaikų fondas

**Jungtinių Tautų vaikų fondas** (anksčiau ; Dabar oficialiai ) – 1946 m. gruodžio 11 d. Jungtinių Tautų generalinės asamblėjos įsteigta organizacija, įsikūrusi Niujorke, JAV. Remiama valstybių, tarpvalstybinių ir nevyriausybinių organizacijų, taip pat fizinių, juridinių asmenų. 2021 m. organizacija veikia daugiau kaip 190 pasaulio valstybių ir teritorijų bei turi daugiau kaip 13 000 darbuotojų.

Šiandien ji tiekia maistą ir rūpinasi pasaulio vaikų sveikata bei gerove. Visoje organizacijos veikloje prioritetas teikiamas labiausiai nuskriaustiems, kenčiantiems vaikams bei skurdžiausioms šalims.

Įkurta siekiant padėti Antrojo pasaulinio karo nunioktų šalių skurstantiems arba įvairiomis ligomis sergantiems vaikams. UNICEF šias funkcijas perėmė iš Jungtinių Tautų pagalbos ir atkūrimo administracijos. 1965 m. Jungtinių Tautų vaikų fondo veikla buvo įvertinta Nobelio taikos premija.

## UNICEF misija

UNICEF vadovaujasi Jungtinių Tautų Vaiko teisių konvencija – universaliu dokumentu nustatančiu kiekvieno vaiko teisę augti ir vystytis. UNICEF dirba su daugybe partnerių, kad panaikintų skurdą, prievartą ir ligas. Taip pat yra užsibrėžusi:

* ginti vaiko teises, padėti užtikrinti jų pagrindinius poreikius ir didinti jų galimybes vystyti savo potencialą;
* mobilizuoti politinę valią ir materialinius išteklius, kad vaikams būtų suteiktas pirmumas;
* teikti specialią pagalbą nuo karo, stichinių nelaimių, ypatingo skurdo, prievartos ir išnaudojimo (prekybos žmonėmis) nukentėjusiems bei negalią turintiems vaikams;
* kovoti už moterų ir mergaičių teises bei remti jų visavertį dalyvavimą politiniame, socialiniame ir ekonominiame bendruomenių gyvenime;

UNICEF misijai daro įtaką ir tarptautiniai tikslai bei veiksmų planai, kuriuos patvirtino šalys JT narės, tarp kurių yra ir Lietuva.

2000 m. rugsėjį įvyko didžiausias istorijoje pasaulio lyderių susitikimas. Jame buvo sutarta siekti Tūkstantmečio Plėtros Tikslų. 191 Jungtinėms Tautoms priklausanti šalis iki 2015 m. nutarė kovoti ir ženkliai panaikinti skurdą, badą, ligas, neraštingumą, aplinkos taršą ir moterų diskriminaciją pasaulyje.

## Lietuvos nacionalinis UNICEF komitetas
Lietuvos nacionalinis UNICEF komitetas buvo įkurtas 1993 m. 1998–2005 m. UNICEF, rūpinosi vaiko teisių apsauga ir gerove Lietuvoje. Lietuvai įstojus į Europos Sąjungą bei NATO ir iš šalies gavėjos tapus šalimi donore, 2005 m. pab. baigėsi UNICEF paramos Lietuvai programos laikotarpis.

UNICEF ir toliau veikia šalyje kaip Lietuvos nacionalinis UNICEF komitetas, turintis mandatą:

* Kaupti lėšas UNICEF pasauliniams vaikų projektams, įgyvendinamiems 190 šalyse ir teritorijose;
* Skleisti informaciją apie vaikų ir moterų padėtį pasaulyje, UNICEF veiklą bei telkti visuomenės ir verslo paramą siekiant vaikų gerovės.

## Šaltiniai

## Nuorodos

* Oficiali UNICEF svetainė
* UNICEF Lietuvoje svetainė
UPG Baltic

UAB **UPG Baltic** – kaip „United Publishing group“ 1996 metais įkurta leidybos įmonė.
Generalinis direktorius Linas Krapavickas.

## Leidžiami žurnalai

OHO kryžiažodžių grupė:
** oho
** A–ZET kryžiažodžiai
** TOP Japoniški kryžiažodžiai
** oho Moterims
** oho Fortūna
** oho Litas
** 2xoho
** oho Vinis
** TOP Panorama
** oho Manija
** oho Galvosūkiai (be klausimų)
** oho Lengvi
** oho Lengvi Sudoku

** Vestuvės.lt

Anksčiau leisti žurnalai:

** PLAYBOY
** AUTOCAR
** A-ZET
** STUFF
** Keturi ratai
** Žvejys ir žuvis
** Tik Vyrams
** Computer Active
** PC GAMER
**PC KLUBAS
** Nuo...Iki...
** Virtuvė
** Ar Žinai KAD?

## Nuorodos
* United Publishing Group tinklalapis
Santjago de Kompostela

**Santjago de Kompostela** (arba ***Kompostelos Santjagas***) – miestas šiaurės vakarų Ispanijoje, Galisijos autonominio regiono sostinė. Nuo XI a. garsėja kaip piligrystės centras. Miesto įžymybė yra Kompostelos Santjago katedra (XI–XIII a.). Miestas yra piligriminio Šv. Jokūbo kelio galutinė vieta.

Išvystyta odos, baldų, maisto pramonė. Nuo 1532 m. veikia universitetas, Šv. Jeronimo kolegija (1501 m.), Šv. Martyno vienuolynas (įkurtas 1214 m. Pranciškaus Asyžiečio). 2000 m. tapo Europos kultūros sostine. 1985 m. senamiestis įtrauktas į UNESCO Pasaulio paveldo sąrašą.

## Topologija

Žodis *Santiago* yra kilęs šnekamosios lotynų kalbos – *Sanctus Iacobus* reiškia „Šventas Jokūbas“. Pasak legendos *Compostela* kilęs iš lotynų *Campus Stellae* (žvaigždžių laukas).

Kita etimologija kildina pavadinimą iš lotyniško *compositum*, vietinėj šnekamoji lotynų *Composita Tella*, reiškianti „užkasimo žemė“ arba paprasčiau iš lotynų *compositella*, reiškianti „gerai sutvarkyta“.

## Miestas
Kompostelos Santjago katedra ribojasi su pagrindine miesto aikšte. Legendos byloja, jog apaštalo Jokūbo palaikai buvo atgabenti į Galisiją palaidojimui. 813 m. pagal viduramžių legendą, šviesi žvaigždė lydėjo piemenį, kuris naktį vedė savo kaimenę į kapavietę Kompostelos Santjage. Vieta iš pradžių buvo vadinama *Libredon* kalnu. Piemuo skubiai pranešė savo atradimą Irijos miesto vyskupui Teodorui. Vyskupas paskelbė, jog palaikai buvo apaštalo Jokūbo ir iškart pranešė karaliui Alfonsą II Ovjedo mieste. Pagerbti šv. Jokūbą, jo palaikų radimo vietoje buvo pastatyta katedra.

## Populiacija
Miesto gyventojų skaičius 2012 m. buvo 95 671, o su priemiesčiais siekė 178 695 gyventojus.

2010 m. mieste gyveno 4111 užsieniečiai, t. y. 4,3 % bendros populiacijos. Pagrindinės tautybės – brazilai (11 %), portugalai (8 %), kolumbiečiai (7 %).

2008 m. duomenimis, 21,17 % populiacijos visada kalba galisiškai, 15 % visada kalba ispaniškai. 31 % kalba daugiausia galisų kalba ir 32,17 % daugiausia ispanų kalba.

## Lankytinos vietos
* Kompostelos Santjago katedra
* Miesto rotušė ir Galisijos regiono valdžios būstinė
* XII a. Šv. Marijos bažnyčia
* XVI a. barokinis Šv. Martyno Pinario vienuolynas
* Santjago de Kompostelos universitetas
* Galisijos šiuolaikinio meto centras
* Šv. Dominyko Bonavalo parkas
* Galisijos kultūros miestas
* Alamedos parkas
* Karolio Didžiojo parkas
* XVII a. Šv. Pranciškaus vienuolynas ir bažnyčia

## Sportas
* SD Compostela (futbolas)
Porfirio Díaz

**Porfirijus Diasas** (*José de la Cruz Porfirio Díaz Mori*, 1830 m. spalio 15 d. Oašakoje – 1915 m. liepos 2 d. Paryžiuje) – Amerikos–Meksikos karo savanoris, Prancūzų intervencijos herojus ir Meksikos prezidentas. Jis valdė nuo 1876 iki 1880 ir nuo 1884 iki 1911.

## Ankstyvieji metai ir išsilavinimas
Gimė 1830 m. Oašakos mieste. 1843 m. pradėjo lankyti seminariją. 1849 m. metė seminariją, pradėjo studijuoti teisę, susipažino su Benito Chuarezu, tapo liberalu.

## Karinė karjera
Diasas greit tapo žinomu vietiniu aktyvistu ir politiku, liberalios opozicijos konservatyviai Santo Anos diktatūrai nariu.

Dalyvavo Reformų kare. 1858 dalyvavo Oašakos okupacijoje. 1858 m. birželį valstijos gubernatorius paskyrė Diasą Tehuantepeko departamento valdytoju ir kariniu vadovu, tais pačiais metais gavo majoro laipsnį. 1859 m. buvo pakeltas į papulkininkius. 1860, po pergalės Ištapoje, buvo pakeltas į pulkininkus.

Karui pasibaigus tapo kongreso nariu, bet pasitraukė, kad galėtų kovoti su tebesitesiančiu konservatyvios opozicijos pasipriešinimu. 1861 Jalatlakoje, Mechiko valstijoje, netikėtai užpuolęs sumušė konservatorių pajėgas. Privertė bėgti jų vadus, įskaitant Feliksą Zuloagą ir Leonardą Markesą. Už šią pergalę gavo brigados generolo laipsnį.

## Režimo žlugimas ir tremtis
1910, kai Diasas eilinį kartą buvo perrinktas Meksikos prezidentu, jo oponentas Fransiskas Madero atsisakė pripažinti rinkimų rezultatus ir pakvietė meksikiečius į kovą prieš Diasą. Taip prasidėjo Meksikos revoliucija, kurios metu Diasas buvo nuverstas ir 1911 kovą emigravo į prancūziją, kur ir gyveno iki mirties. Palaidotas Monparnaso kapinėse.
Izidorius Kraunaitis

**Izidorius Eduardas Kraunaitis** (1899 m. rugsėjo 25 d. Novosiolka, Širvintų valsčius – 1964 m. birželio 30 d. Andes, Niujorko valstija) – Lietuvos karinis veikėjas, Generalinio štabo pulkininkas.

## Biografija
Nuo 1919 m. kovo mėn. Lietuvos kariuomenės savanoris. Dalyvavo kovose su Sovietų Rusijos Raudonąją armiją, bermontininkais. 1920 m. spalio mėn. baigęs karo mokyklą, dalyvavo nepriklausomybės kovose su Lenkijos kariniais daliniais prie Širvintų ir Giedraičių. 1923 m. sausio mėn. Klaipėdos sukilimo dalyvis. 1924 m. baigė Aukštuosius karininkų kursus Kaune, 1926 m. baigė Sent Syro karo mokyklą, o 1927 m. Somiuro aukštesniąją kavalerijos karininkų mokyklą Prancūzijoje.

1933–1934 m. ir 1937–1939 m. – Kavalerijos štabo viršininkas, 1934–1935 m. 2-ojo ulonų pulko vadas. 1937 m. baigė Prancūzijos Generalinio štabo akademiją. 1938 m. Lietuvos kariuomenės Generalinio štabo pulkininkas. 1939–1940 m. Husarų pulko vadas. Nuo 1938 m. dėstė Karininkų kursuose.

TSRS okupavus Lietuvą nuo 1940 m. birželio mėn. kavalerijos inspektorius, nuo 1940 m. gruodžio – Raudonosios armijos 29-ojo teritorinio šaulių korpuso 179-osios divizijos štabo viršininkas. 1940 pab. nelegaliai pasitraukė į Vokietiją. Prasidėjus TSRS-Vokietijos karui grįžo į Lietuvą. 1941–1942 m. Lietuvos savisaugos dalinių Vilniaus apygardos vadas, Lietuvos aktyvistų fronto ir Lietuvos laisvės armijos veikėjas.

1944 m. pasitraukė į Vokietiją, dirbo vokiečių žvalgybos mokyklose Rytų Prūsijoje. 1949 m. išvyko į JAV.

Parašė darbų apie kavaleriją, tarp jų „Kavalerijos taktika“ (1932 m.).

## Įvertinimas
* 1919 m. Vyčio kryžiaus 5 laipsnio ordinas
* 1928 m. Gedimino 4 laipsnio ordinas
* 1938 m. Vytauto Didžiojo 3 laipsnio ordinas

## Šaltiniai
1998 m. Formulės 1 sezonas

**1998 m. Formulės 1 sezonas** – 47-as FIA rengtas Formulės 1 Pasaulio čempionatas, prasidėjęs Kovo 7 d. Australijos Albert Park trasoje ir pasibaigęs Lapkričio 1 d. Japonijoje, Suzukoje. Čempionato baigtis sprendėsi paskutiniajame etape – dėl titulo susigrūmė vokietis Michaelis Schumacheris ir suomis Mika Häkkinenas.

### Sezono apžvalga
1998-ųjų sezonas pasižymėjo naujovių gausa. Buvo atsisakyta „slick“ tipo padangų ir gražintos padangos su grioveliais – priekinės padangos turėjo tris, galinės – keturis griovelius. Sezono eigoje buvo uždrausti papildomi sparneliai ant bolido šonų, buvo sumažintas bolidų aukštis, sumažintas jų plotis. 1997-ųjų čempionas kanadietis Jacques Villeneuve perėjo į vidutiniokę Williams ekipą.

Sezonui geriausiai pasiruošė McLaren ekipa – laimėjęs paskutinį 1997-ųjų sezono etapą McLaren pilotas Mika Hakkinenas triumfavo ir pirmuose dvejuose naujojo sezono Grand Prix. Australijoje McLaren pilotų persvara buvo milžiniška – kvalifikacijoje artimiausius varžovus aplenkę sekunde., lenktynėse konkurentus aplenkė visu ratu

Trečiame etape Argentinos pergalę dėka Goodyear padangų patobulinimų iškovojo Ferrari lyderis Michaelis Schumacheris. San Marine laimėjus David Coulthardui, o Ispanijos ir Monako GP vėl triumfavus suomiui, atrodė, jog čempionato baigtis aiški, tačiau sezono vidury tris pergales iš eilės vėl iškovojo „Šumis“, sumažinęs skirtumą čempionato įskaitoje.

Spa trasoje vykusiame Belgijos GP per startą užfiksuota masiškiausia visų laikų F1 avarija, o vėliau lenktynėse susidūrė M. Schumacheris su D. Coulthardu. Kituose dvejuose etapuose po pergalę vėl pasidalino čempionato favoritai, tad Japonijoje sprendėsi nugalėtojas.

Prieš startą užgeso vokiečio bolido variklis ir šiam teko startuoti iš rikiuotės galo. Narsiai lenkęs varžovus vieną po kito, Michaelis pakilo iki trečios pozicijos, tačiau pradūrė padangą ant trasoje gulėjusių nuolaužų, pasitraukdamas iš kovos. Pirmą čempiono titulą iškovojo Mika Hakkinenas, surinkęs lygiai šimtą taškų. Tarp komandų triumfavo jo atstovaujama McLaren ekipa.

Čempiono titulą gynęs Villeneuve’as tik du sykius užlipo ant podiumo, o čempionė Williams ekipa iškovojo pergalę Belgijos etape.

## Pilotų įskaita
{|
|- valign="top"
|

## Konstruktorių įskaita

## Šaltiniai
Clannad

**Clannad** – Airijos roko grupė, įkurta 1971 ir viena populiariausių nuo 1970-ųjų.

## Diskografija

### Studijiniai albumai
* 1973 – *Clannad (The Pretty Maid)*
* 1975 – *Clannad 2*
* 1976 – *Dúlamán*
* 1980 – *Crann Úll*
* 1982 – *Fuaim*
* 1983 – *Magical Ring*
* 1984 – *Legend*
* 1985 – *Macalla*
* 1987 – *Sirius*
* 1988 – *Atlantic Realm* [soundtrack]
* 1989 – *The Angel and the Soldier Boy* [soundtrack]
* 1990 – *Anam* (US: 1992) Gold
* 1993 – *Banba* Gold
* 1996 – *Lore*
* 1997 – *Landmarks*

### Rinktiniai albumai
* 1989 – *Past Present*
* 1990 – *The Collection*
* 1994 – *Themes*
* 1996 – *Rogha: The Best of Clannad*
* 1998 – *The Ultimate Collection*
* 1998 – *An Díolaim*
* 2002 – *A Magical Gathering: The Clannad Anthology*
* 2003 – *The Best Of: In a Lifetime*
* 2008 – *Celtic Themes: The Very Best of Clannad*
* 2008 – *Beginnings: The Best of the Early Years*

## Nuorodos
*
Būdinys

**Būdinys** – iš veiksmažodžio padarytas prieveiksmis, kuris neįeina į bendrą veiksmažodžio formų paradigmą. Būdinys pabrėžia veiksmo vykimo būdą. Visada vartojamas tik su tos pačios šaknies veiksmažodžiu: *bėgte bėgo, nešte nešė, mazgote mazgojo*. Būdinio kamiene priešdėlis neįmanomas, būdinys negali valdyti kitų formų, negali būti sangrąžinis.

Nors būdinys iki šiol tebevartojamas, bet abejojama ar jis gali būti laikomas veiksmažodžio forma. Kad galima būtų jį laikyti veiksmažodžiu, turi būti bent vienas požymis, bendras ir kitoms veiksmažodžio formoms. Tačiau būdinyje jokio gramatinio bendrumo su veiksmažodžiu nematyti. Todėl jį reikėtų laikyti ne veiksmažodžio forma, o iš veiksmažodžio kilusiu specialiu prieveiksmiu, vartojamu su tos pačios šaknies veiksmažodžiais, ir atliekančiu pabrėžiamąją, stiprinamąją funkciją.

## Daryba

Būdiniai daromi iš bendraties kamieno su priesaga *–te* arba *–tinai*: *bėg – ti – bėg – te, bėg – tinai; neš – ti – neš – te, neš – tinai; prašy – ti – prašy – te, prašy – tinai*.

Būdinys nevaldo nei linksnių, nei prielinksninių konstrukcijų. Būdinio kamiene priešdėlis neįmanomas, būdinys neturi sugebėjimo valdyti kitas formas, negali būti sangrąžinis. Dėl visų minėtų priežasčių būdinys yra nekaitomas.

Abi būdinio formos vartojamos vienodai, bet bendrinėje kalboje labiau paplitę būdiniai su priesaga *–te*. Jie raiškioje kalboje siejami su tos pačios šaknies nepriešdėliniais ir priešdėliniais veiksmažodžiais: *žmonės grūste grūdosi prie geležinkelio kasos*. Kartais jie pabrėžtinai nusako ir veiksmo pobūdį: *tėvas nė girdėte negirdėjo*.

Dažnesnis būdinys tautosakoje, vaizdingoje grožinės literatūros kalboje: *jote išjosiu, grįžte sugrįšiu*.

Būdiniai su priesaga *–tinai* savo forma visai atitinka kitus prieveiksmius, bet skiriasi nuo jų pabrėžiamąją vartosena tik su tos pačios šaknies veiksmažodžiais: *žalią žolelę rautinai išrausi*.

Būdiniai daromi tik iš eigos veikslo veiksmažodžių, neįmanoma forma „parbėgte parbėgo“. Būdiniui ne tik svetima prefiksacija, bet jo semantika nesuderinama su prielinksninės kilmės priešdėlių įvykio veikslo reikšme. Teoriškai būdiniai turi būti reguliariai daromi iš visų eigos veikslo veiksmažodžio, tačiau praktiškai vartojamų būdinių ne tiek daug. Kiti kalbininkai aiškina būdinių kilmę iš veiksmažodinių daiktavardžių įnagininkų.

## Nuorodos

* Valstybinė lietuvių kalbos komisija 
* Lietuvių kalbos institutas
Pusdalyvis

**Pusdalyvis** – veikiamųjų dalyvių savitos nelinksniuojamos formos, turinčios veiksmažodžio, būdvardžio ir prieveiksmio ypatybių, žyminčios šalutinį (antraeilį) veiksmą, atliekamą to paties veikėjo, kaip ir pagrindinis sakinio veiksmas. Pusdalyvis savo forma atitinka vyriškosios arba moteriškosios giminės vienaskaitos arba daugiskaitos vardininką. Pusdalyviai derinami gimine bei skaičiumi, su sakinio veiksniais, einančiais daiktavardžiu ar įvardžiu.

### Daryba

Pusdalyviai daromi iš bendraties kamieno su priesaga *-dam* ir turi linksniuojamo žodžio galūnę, rodančią, kad aplinkybės veiksmo atlikėjas yra sakinio subjektas (gramatinis veiksnys). Pusdalyvio vardininko galūnė yra neparadigminė forma: pusdalyvis nelinksniuojamas, o tik formaliai antrą kartą rodo veiksniu einančio žodžio linksnį, skaičių ir giminę. Todėl jeigu žodis yra nelinksniuojamas, tai jis apskritai neturi jokios linksnio formos.

Pusdalyvis, žymėdamas iš veiksmo kylančios aplinkybės ryšį su veikėju derinamojo žodžio forma, apibūdina tą veikėją kaip atitinkamos veiksmažodinės ypatybės turėtoją. Šiuo požiūriu pusdalyvis darosi panašus ne tiek į būdvardį, kiek į dalyvį. Su dalyviu jis sudaro bendrą pusiau predikatinių formų paradigmą. Pusdalyvis reiškia aplinkybę, laiko atžvilgiu sutampančią su pagrindiniu veiksmu. Sutapimas laiko atžvilgiu gali būti tik tada, kai aplinkybė yra kilusi iš trukminio ar kartotinio veiksmo. Todėl pusdalyviai dažniausiai daromi iš eigos veiksmažodžių ir yra esamojo laiko aplinkybės raiškos forma (*džiaukis, jauna būdama*). Pusdalyvių ir dalyvių laiko priešprieša tam tikromis aplinkybėmis esti neutralizuota, skirtingos gramatinės formos vartojamos kaip sinonimai: *ištarnavo jis septynerius metus nesiprausdamas (nesiprausęs)*. Gali būti subtilus reikšmės skirtumas: pusdalyvis reiškia nuolatinį gyvenimo būdą, o dalyvis pabrėžia karto reikšmę. Pusdalyviui aplinkybių funkcija yra pagrindinė. Pusdalyviai žymi iš veiksmo kylančią aplinkybę, siejamą su veiksniu.
Pusdalyviai gali reikšti šias aplinkybes:

* Laiko aplinkybė (kada?): ***Kaukaze gyvendamas''', aš rašyti pradėjau''.
* Būdo aplinkybė. (kaip?): ***Drebėdama** pribėgo ji prie lango pasižiūrėti''.
* Priežasties aplinkybė.: ''Jonas, **būdamas pavargęs**, pats nieko, žinoma, nedarė''.
* Sąlygos arba nuolaidos aplinkybės: ***Du kiškius vydamas*', nė vieno nepagausi.'' 

Visos pusdalyviais reiškiamos aplinkybės sutampa su pagrindinio veiksmo laiku, todėl visų reikšmių pusdalyviams būdinga ir laiko reikšmė. Pats pusdalyvis taip pat turi ir trukmės reikšmę.

## Taip pat skaitykite
* Transgressive (linguistics)
* Adverbial participle